**Բադի Հոլի կենտրոն**, Բադի Հոլիի, նաև լայն իմաստով Արևմտյան Տեխասի երաժշտությանը նվիրված կատարողական և տեսողական արվեստի թանգարան, որը գտնվում է Տեխաս նահանգի Լաբոկ քաղաքում։

Պատմություն
-----------

Շինությունը, որտեղ գտնվում է Բադի Հոլի կենտրոնը, կառուցվել է 1928 թվականին որպես *Fort Worth and Denver South Plains Railway* երկաթուղային ճանապարհի դեպո։ Նրա նախագիծը նորվերածննդյան ոճով մշակել է Ֆորտ-Ուերտ քաղաքի ճարտարապետ Ուայաթ Սիֆուս Հեդրիքը։ Ապա շենքն օգտագործվել է որպես երկաթուղային կայարան (մինչև 1953 թվականը), երբ այն փակվել է, ծառայել է որպես պահեստ։ 1976 թվականին շենքը կրկին բացվել է որպես ռեստորան։ 1979 թվականին այն դարձել է առաջին օբյեկտը Լաբոկ քաղաքի պատմական հուշարձանների ցանկում, իսկ 1990 թվականին մտել է ԱՄՆ-ի պատմական վայրերի ազգային գրանցամատյան։ Ռեստորանը փակվել է 1997 թվականին և շինությունն անցել է քաղաքին։

1984 թվականին քաղաքը հիմնադրել է Կերպարվեստի (*Fine Arts Center*) սեփական կենտրոնը։ 1996 թվականին Լաբոկում կուտակվել է մեծ քանակությամբ իրեր՝ կապված Բադի Հոլիի և նրա գույքի հետ։ 1997 թվականին նախկին դեպոյի շենքի ձեռքբերումից հետո քաղաքային իշխանությունները որոշել են այն վերածել օբյեկտի, որը կարող է դառնալ կերպարվեստի կենտրոն, ինչպես նաև ծառայել Բադի Հոլիի գտածոների հավաքածուի համար։ Դեպոյի շենքը վերանորոգվել է և վերականգնել իր բնօրինակ տեսքը։

Նոր քաղաքային կենտրոնը, որը մտածված էր որպես կերպարվեստի մշակութային կենտրոն, նվիրված է ամերիկացի երգիչ և երգերի հեղինակ Բադի Հոլին, ինչպես նաև Արևմտյան Տեխասի երաժշտությանը։ Բացվել է 1999 թվականի սեպտեմբերի 3-ին՝ Հոլիի ծննդյան օրվանից չորս օր առաջ։ Այստեղ կա Բադի Հոլիի իրերի հավաքածուի ամենօրյա պատկերասրահ, տեխասյան երաժշտության փառքի սրահ՝ Արևմտյան Տեխասի երաժիշտներին նվիրված ցուցանմուշներով, կերպարվեստի քաղաքային պատկերասրահ և շարժական ցուցանմուշների ցուցահանդեսի երեք լրացուցիչ պատկերասրահ։ 2002 թվականի մայիսին կենտրոնի գլխավոր մուտքի մոտ տեղադրվել է Բադի Հոլիի հատուկ եղջյուրե ակնոցների մեծածավալ քանդակը, որը ստեղծել է Սթիվ Թիթերսը (անգլ.՝ Steve Teeters): 2010 թվականին կենտրոնի արևմտյան թևում անցկացվել է հիմնանորոգում, որն էականորեն բարեփոխել է թանգարանի տարածքը։ 2013 թվականին այստեղ է տեղակայվել Ջերի Էլիսոնի՝ The Crickets խմբի նախկին թմբկահարի, որի հետ հանդես է եկել Բադի Հոլին, վերանորոգված տունը (հասարակության համար բացվել է նույն թվականի սեպտեմբերի 7-ին)։

2014 թվականի հոկտեմբերին Փոլ ՄաքՔարթնին կենտրոնում անցկացրել է համերգ, որի ընթացքում պատմել է Հոլիի ազդեցության մասին The Beatles-ի երաժշտության վրա։ 2015 թվականի օգոստոսին այստեղ ելույթ է ունեցել ամերիկացի երգչուհի և դերասանուհի Պատրիսիա Վոնեն։

Պատկերասրահ
-----------

* Դեպոյի շենքը 2013 թվականինԴեպոյի շենքը 2013 թվականին
* Բադի Հոլիի ակնոցը, քանդակԲադի Հոլիի ակնոցը, քանդակ
* Բադդի Հոլիի կիթառը՝ Fender StratocasterԲադդի Հոլիի կիթառը՝ Fender Stratocaster

Ծանոթագրություններ
------------------

1. ↑  "Buddy Holly Center: History". City of Lubbock. Արխիվացված է the original 2015 թ․ մարտի 25-ին. Retrieved 2015 թ․ դեկտեմբերի 5. `{{cite web}}`: Unknown parameter `|deadlink=` ignored (`|url-status=` suggested) (help)(անգլ.)
2. ↑  Wilkinson, Andy (2015 թ․ սեպտեմբերի 16). "Buddy Holly Center". *Handbook of Texas Online*. Texas State Historical Association. Retrieved 2015 թ․ դեկտեմբերի 5.(անգլ.)
3. ↑  "Lubbock: Buddy Holly Center". *Plains Trail Region*. Texas Historical Commission. Retrieved 2015 թ․ դեկտեմբերի 5.(անգլ.)
4. ↑  "McCartney concert drives large crowds to Buddy Holly Center". KCBD. 2014 թ․ հոկտեմբերի 3. Retrieved 2015 թ․ դեկտեմբերի 10.(անգլ.)
5. ↑  "Popular roots rocker in Summer Showcase". *Lubbock Avalanche-Journal*. 2015 թ․ օգոստոսի 14. Արխիվացված է the original 2017 թ․ հոկտեմբերի 18-ին. Retrieved 2015 թ․ դեկտեմբերի 10. `{{cite news}}`: Unknown parameter `|dead-url=` ignored (`|url-status=` suggested) (help)(անգլ.)